|  |  |
| --- | --- |
|   | **Rēzeknes novada DOME**Reģ.Nr.90009112679Atbrīvošanas aleja 95A, Rēzekne, LV – 4601,Tel. 646 22238; 646 22231, Fax. 646 25935,E–pasts: info@rezeknesnovads.lvInformācija internetā: <http://www.rezeknesnovads.lv> |

APSTIPRINĀTA

ar Rēzeknes novada domes 07.09.2023.

lēmumu (protokols Nr., .§)

**Kārtība, kādā tiek noteiktas Rēzeknes novada pašvaldības izglītības iestāžu vadītāju, vadītāju vietnieku un metodiķu amata vienības un algas likmes**

ar grozījumiem :

* 18.01.2024. (Rēzeknes novada domes lēmums, protokols Nr.2; §6) (piemērojams ar 01.01.2024.)

*Izdota saskaņā ar Ministru kabineta 2016.gada 5.jūlija*

*noteikumu Nr.445 „Pedagogu darba samaksas noteikumi”*

*6. un 9.punktiem,*  *Pašvaldību likuma 50.panta pirmo daļu*

**I. Vispārīgie jautājumi**

1. Kārtība nosaka kādā veidā tiek noteiktas Rēzeknes novada pašvaldības izglītības iestāžu vadītāju, vadītāju vietnieku un/vai struktūrvienības vadītāju un izglītības metodiķu amata vienības un algas likmes.
2. Kārtība attiecas uz visām Rēzeknes novada pašvaldības izglītības iestādēm.

**II. Mērķi un uzdevumi**

1. Noteikt vienotas prasības Rēzeknes novada pašvaldības izglītības iestāžu vadītāju, vadītāju vietnieku/struktūrvienību vadītāju un metodiķu amata vienību un algas likmju noteikšanā.
2. Nosakot amata vienības, ņemt vērā izglītības iestādes administrācijas algas fondu, izglītojamo skaitu izglītības iestādē, vadītājiem arī darba intensitāti un personīgo ieguldījumu izglītības iestādes attīstībā.

**III. Izglītības iestāžu vadītāju, vadītāju vietnieku un metodiķu amatu vienību noteikšana**

1. Katrā izglītības iestādē vadītājam tiek tarificēta viena vadītāja likme, citi izglītības iestādes sarežģītības faktori tiek ņemti vērā, nosakot algas likmi.
2. Pamatskolās un vidusskolās vadītāju vietnieku izglītības jomā un/vai struktūrvienības vadītāju ieteicamais amata vienību likmju skaits ir šāds:

|  |  |  |
| --- | --- | --- |
| Izglītojamo skaits | Vietnieku un/vai struktūrvienību vadītāju likmju skaits, ja nav struktūrvienības | Vietnieku un/vai struktūrvienību vadītāju likmju skaits, ja ir struktūrvienība(pamatskola vai sākumskola) |
| 31-60 | 0,15 | - |
| 61-90 | 0,25 | - |
| 91-100 | 0,5 | 0,8 |
| 101-120 | 0,75 | 1,05 |
| 121-175 | 1 | 1,3 |
| 176-221 | 1,4 | 1,7 |
| 222-271 | 1,8 | 2,1 |
| 272-321 | 2,2 | 2,5 |
| 322-371 | 2,6 | 2,9 |
| 372-421 | 3 | 3,3 |
| 422-471 | 3,4 | 3,7 |
| 472 un vairāk | 3,8 | 4,1 |

1. Izglītības iestādes vadītājs, nosakot savas izglītības iestādes vadītāja vietnieku un/vai struktūrvienības vadītāju likmju skaitu un algas likmi, drīkst palielināt vai samazināt šo amatu likmju skaitu atbilstoši 6.punkta tabulā noteiktajam piešķirtā savas iestādes vadībai finansējuma ietvaros.
2. Speciālajā pamatskolā vadītāju vietnieku izglītības jomā likmju skaits tiek noteikts atbilstoši Ministru kabineta noteikumos noteiktajam, vietnieku darbu finansējot no valsts budžeta mērķdotācijas, kā arī papildus 0,5 likmes no pašvaldības budžeta.
3. Izglītības metodiķu amata vienību skaits pirmsskolas izglītības iestādēs tiek noteikts sekojoši:

|  |  |
| --- | --- |
| Izglītojamo skaits | Izglītības metodiķu likmju skaits |
| 31-60 | 0,15 |
| 61-90 | 0,25 |
| 91-100 | 0,5 |
| 101-120 | 0,75 |
| 121 un vairāk | 1 |

1. Profesionālās ievirzes izglītības iestādēs vadītāja vietnieku izglītības jomā amata vienību skaits tiek noteikts sekojoši:
	1. 0,25 likmes, ja izglītojamo skaits skolā ir vismaz 55, bet mazāks nekā 91 izglītojamie;
	2. 0,5 likmes, ja izglītojamo skaits skolā ir vismaz 91, bet mazāks nekā 121 izglītojamie;
	3. 0,75 likmes, ja izglītojamo skaits skolā ir vismaz 121, bet mazāks nekā 176 izglītojamie;
	4. 1 likme, ja izglītojamo skaits skolā ir vismaz 176.
2. Aprēķinot šīs kārtības 6., 8.-9.punktos minēto amata vienību skaitu, izglītojamo skaits tiek noteikts uz katra gada 1.septembri, savukārt šīs kārtības 10.punktā minēto amata vienību skaitu nosaka pēc izglītojamo skaita uz katra gada 1.oktobri un tas ir spēkā līdz sekojošā gada 30.septembrim.

**IV. Izglītības iestāžu vadītāju algas likmju noteikšana**

1. Izglītības vadītāja algas likme tiek noteikta:
	1. pēc izglītojamo skaita izglītības iestādē*;*

*(Grozīts ar Rēzeknes novada domes 18.01.2024. lēmumu)*

* 1. minimālajai algas likmei tiek pielietoti šādi darba intensitātes koeficienti(1.kritērijs):

*(Grozīts ar Rēzeknes novada domes 18.01.2024. lēmumu)*

* + 1. ja izglītības iestādei ir struktūrvienība vai cita izglītības programmas realizācijas vieta citā apdzīvotā vietā – 1,1;
		2. ja izglītības iestādei ir vairāk nekā viena struktūrvienība un/vai vairāk nekā viena cita izglītības programmas realizācijas vieta citā apdzīvotā vietā – 1,15;

*(Grozīts ar Rēzeknes novada domes 18.01.2024. lēmumu)*

* + 1. ja pamatskolā vai vidusskolā darbojas pirmsskolas bērnu grupas, kurās ir arī līdz piecus gadus veci bērni, un, ja skolā tiek īstenota(as) vispārējā vidējās izglītības programma(as) – 1,05;

*(Grozīts ar Rēzeknes novada domes 18.01.2024. lēmumu)*

* + 1. ja izglītības iestāde bez izglītojošās darbības papildus veic citu pašvaldības autonomo funkciju – 1,25;

*(Grozīts ar Rēzeknes novada domes 18.01.2024. lēmumu)*

* + 1. ja izglītības iestādei pielietojami vairākos apakšpunktos noteiktie koeficienti, tad koeficienti tiek summēti;

*(Grozīts ar Rēzeknes novada domes 18.01.2024. lēmumu)*

* + 1. pielietojot darba intensitātes koeficientu, algas likme tiek noapaļota līdz veselam skaitlim (EUR);
	1. *(Izslēgts ar Rēzeknes novada domes 18.01.2024. lēmumu)*
1. Pēc šīs kārtības 12.punktā noteikto darbību izpildes tiek aprēķināta katras izglītības iestādes vadītāja algas likme, vadītāju algas likmes tiek apstiprinātas ar pašvaldības izpilddirektora rīkojumu.
2. *(Izslēgts ar Rēzeknes novada domes 18.01.2024. lēmumu)*
3. Vadītāju vietnieku un/vai struktūrvienību vadītāju, metodiķu algas likmes iestādes vadītājs nosaka atbilstoši *Pedagogu darba samaksas noteikumiem* un iedalītajam finansējumam.

*(Grozīts ar Rēzeknes novada domes 18.01.2024. lēmumu)*

1. Izglītojamo skaits tiek aprēķināts uz katra gada 1.septembri un vadītāju algas likme atbilstoši tam tiek noteikta laika periodam no katra gada 1.septembra līdz sekojošā gada 31.augustam, izmaiņas tiek pieļautas, ja stājas spēkā izmaiņas ārējos normatīvajos aktos un/vai izmaiņas apstiprinātajā budžetā. Profesionālās ievirzes izglītības iestāžu vadītāju algas likme tiek aprēķināta uz katra gada 1.oktobri laika periodam no katra gada 1.oktobra līdz sekojošā gada 30.septembrim, kārtējā gada laika posmā no 1.septembra līdz 30.septembrim tā ir atbilstoši šai kārtībai pēc izglītojamo skaita uz 1.septembri. Vadītājiem, kuri darbu uzsāk periodā starp 1.septembri un 31.augustu, algas likme tiek noteikta ar amata pienākumu izpildes uzsākšanas brīdi.

**V. Izglītības iestāžu vadītāju finansēšanas avoti**

1. Pamatskolu, t.sk., speciālās skolas, vidusskolu vadītāju, kā arī vietnieku un struktūrvienības vadītāju algas finansē no valsts budžeta mērķdotācijas attiecīgajai izglītības iestādei. No pašvaldības budžeta drīkst vadītājiem piešķirt prēmijas attiecīgajam gadam apstiprinātā finansējuma ietvaros.
2. Pirmsskolas izglītības iestāžu vadītājiem un metodiķiem, profesionālās ievirzes izglītības iestāžu vadītājiem un vadītāju vietniekiem algas finansē no pašvaldības budžeta.

**VI. Noslēguma jautājumi**

1. Kārtība piemērojama ar 2023.gada 1.septembri.
2. 2023.gada septembrī šīs kārtības 10.punktā minētais amata vienību skaits ir atbilstoši uz 2022.gada 1.septembri apstiprinātajai tarifikācijai.
3. Atzīt par spēku zaudējušu 2022.gada 18.augusta kārtību “Kārtība, kādā tiek noteiktas Rēzeknes novada pašvaldības izglītības iestāžu vadītāju, vadītāju vietnieku un metodiķu amata vienības un algas likmes” (apstiprināta ar Rēzeknes novada domes 18.08.2022. lēmumu (protokols Nr.22, 5.§).

Domes priekšsēdētājs M.Švarcs